CELEX: 32009R0690
Language: hr
Date: 2009-07-30 00:00:00
Title: Uredba Komisije (EZ) br. 690/2009 od 30. srpnja 2009. o izmjeni Uredbe (EZ) br. 216/2008 Europskog parlamenta i Vijeća o zajedničkim pravilima u području civilnog zrakoplovstva i osnivanju Europske agencije za sigurnost zračnog prometa i stavljanju izvan snage Direktive Vijeća 91/670/EEZ, Uredbe (EZ) br. 1592/2002 i Direktive 2004/36/EZ  Tekst značajan za EGP

07/Sv. 025
            
            
               HR
            
            
               Službeni list Europske unije
            
            
               65
            
         32009R0690
   
               L 199/6
            
            
               SLUŽBENI LIST EUROPSKE UNIJE
            
            
               30.07.2009.
            
         
      UREDBA KOMISIJE (EZ) br. 690/2009
   od 30. srpnja 2009.
   o izmjeni Uredbe (EZ) br. 216/2008 Europskog parlamenta i Vijeća o zajedničkim pravilima u području civilnog zrakoplovstva i osnivanju Europske agencije za sigurnost zračnog prometa i stavljanju izvan snage Direktive Vijeća 91/670/EEZ, Uredbe (EZ) br. 1592/2002 i Direktive 2004/36/EZ
   (Tekst značajan za EGP)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice, a posebno njegov članak 80. stavak 2.,
   uzimajući u obzir Uredbu (EZ) br. 216/2008 Europskog parlamenta i Vijeća od 20. veljače 2008. o zajedničkim pravilima u području civilnog zrakoplovstva i osnivanju Europske agencije za sigurnost zračnog prometa i stavljanju izvan snage Direktive Vijeća 91/670/EEZ, Uredbe (EZ) br. 1592/2002 i Direktive 2004/36/EZ (1), a posebno njezin članak 6. stavak 2.,
   budući da:
   
               (1)
            
            
               Članak 6. stavak 1. Uredbe (EZ) br. 216/2008 zahtijeva da proizvodi, dijelovi i uređaji ispunjavaju zahtjeve u pogledu zaštite okoliša iz Priloga 16. Konvenciji o međunarodnom civilnom zrakoplovstvu (dalje u tekstu: Čikaška konvencija), objavljenoj 24. studenoga 2005., za sveske I. i II., osim njezinih dodataka.
            
         
               (2)
            
            
               Prilog 16. Čikaškoj konvenciji izmijenjen je od usvajanja Uredbe (EZ) br. 216/2008, uvrštavanjem 7. ožujka 2008. izmjene 9. sveska I. i izmjene 6. sveska II., koje se primjenjuju od 20. studenoga 2008.
            
         
               (3)
            
            
               Mjere predviđene ovom Uredbom temelje se na mišljenju koje je Europska agencija za zrakoplovnu sigurnost (dalje u tekstu: Agencija) izdala u skladu s člankom 17. stavkom 2. točkom (b) i člankom 19. stavkom 1. Uredbe (EZ) br. 216/2008. Agencija je savjetovala da se Uredba (EZ) br. 216/2008 izmijeni kako bi odražavala promjene Čikaške konvencije.
            
         
               (4)
            
            
               Uredbu (EZ) br. 216/2008 treba stoga na odgovarajući način izmijeniti.
            
         
               (5)
            
            
               Mjere predviđene ovom Uredbom u skladu su s mišljenjem Odbora osnovanog člankom 65. Uredbe (EZ) br. 216/2008,
            
         DONIJELA JE OVU UREDBU:
   Članak 1.
   Članak 6. stavak 1. Uredbe (EZ) br. 216/2008 zamjenjuje se sljedećim:
   
      „1.   Proizvodi, dijelovi i uređaji u skladu su sa zahtjevima zaštite okoliša iz izmjene 9. sveska I. i izmjene 6. sveska II. Priloga 16. Čikaškoj konvenciji na snazi od 20. studenoga 2008., osim dodataka Prilogu 16.”
   
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 30. srpnja 2009.
      
         
            Za Komisiju
         
         Antonio TAJANI
         
         
            Potpredsjednik
         
      
   
   
      (1)  SL L 79, 19.3.2008., str. 1.